Dollotroni
<s>Dollotroni su fiktivni likovi koji se pojavljuju u stripovima kuće DC Comics, primarno u stripovima u Batmanu i njegovoj obitelji.</s><s>Dollotroni su unakaženi eksperimenti superzlikovca Professora Pyga, zapravo obični ljudi koji su podvrgnuti Pygovom morbidnom procesu "usavršavanja" i pretvoreni u bezumne marionete isprana mozga.</s><s>Točan proces pretvorbe u Dollotrone nikada nije jasno opisan, ali iz svega viđenog u stripovima, evidentno je kako Pyg koristi posebne maske koje potpuno umrtve njegove žrtve, a onda dalje provodi seriju bizarnih kirurških zahvata kako bi potpuno slomio svoje žrtve; Pyg na taj postupak gleda kao na "usavršavanje", gdje od svojih žrtava pravi savršena stvorenja.</s><s>Dollotroni se ponašaju kao lutke pod Pygovom kontrolom; ukoliko nemaju naredbu, stoje kao marionete, djeluju mrtvo, dok će svaku naredbu hazarderski izvršavati bez pogovora, makar ona uključivala i žrtvovanje.</s><s>Iako rijetko, Dollotroni se mogu osloboditi Pygovog utjecaja, ali to su najčešće neuspjeli ili nedovršeni eksperimenti.</s><s>Dollotroni se jako rijetko pojavljuju bez Pyga, ali i ti su slučajevi bili povezani s nekom Pygovom pričom, tako da nikada nisu imali samostalno pojavljivanje; ukoliko se u stripu pojavljuju Dollotroni, Pyg je zasigurno povezan s pričom i negdje je u blizini.</s>

<s>Dollotroni su debitirali zajedno s Pygom u Kubertovoj futurističkoj priči Batman #666 (srpanj 2007.), gdje je jedan Dollotron napao Batmana.</s><s>Pyg je u ovoj iteracij bio mrtav, tako da geneza Dollotrona nije objašnjena.</s><s>Kronološki najraniji nastup imali su u stripu Batman and Robin #1 (kolovoz 2009.), gdje je Pyg po prvi puta predstavljen u glavnom narativnom kontinuitetu.</s>

<s>Izuzev stripova, Dollotroni su se pojavili i u igri Batman: Arkham Knight te u animiranom filmu Suicide Squad: Hell to Pay.</s>

<s>Reference</s>

<s>Vanjske veze 
 Dollotroni na DC Comics Wiki</s>

<s>Likovi iz serijala o Batmanu
Animirani likovi
Likovi iz videoigara
Filmski likovi</s>

